
ముంబై : ఇంగ్లండ్తో గత ఆదివారం జరిగిన ప్రపంచకప్ ఫైనల్లో మిథాలీరాజ్ రనౌట్ అయిన తీరుపై సోషల్ మీడియాలో విమర్శలు వెల్లువెత్తా యి. ప్రతి పరుగూ కీలకమైన దశలో, విజయం ఊరిస్తున్న తరుణంలో సాక్షాత్తు కెప్టెన్ రనౌట్ కావడం  జీర్ణించుకోలేని నెటిజన్లు..ఆమెపై విమర్శల జడివా న కురిపించారు. అయితే ఆ రనౌట్పై మిథాలీ వివరణ ఇచ్చింది.  ప్రపంచకప్లో పాల్గొన్న భారత బృందం బుధవారం లండన్నుంచి ముంబై చేరుకుంది. భారత జట్టుకు విమానాశ్రయంలో పలువురు అభిమానులు ఘనంగా స్వాగతం పలికారు. అనంతరం మిథాలీ విలేకరులతో మాట్లాడింది. ఈ సందర్భంగా ఆ రనౌట్, దానిపై విమర్శల పరంపర ప్రస్తావనకు వచ్చింది. దీనిపై మిథాలీ మాట్లాడుతూ ’పూనమ్ రౌత్ నన్ను పరుగుకోసం పిలిచింది. అయితే నా బూట్ స్పైక్ మైదానంలో కూరుకుపోయి వేగంగా పరుగు తీయలేకపోయాను. సగం దూరం వచ్చేసరికి ఈ సంఘటన జరిగింది. ఫలితంగా డైవింగ్ కోసం కూడా ప్రయత్నం చేయలేక నిస్సహా యురాలినయ్యాను’ అని వివరించింది. తన బూట్ స్పైక్ అలా గ్రౌండ్లో కూ రుకుపోయిన వైనాన్ని టీవీ కెమెరాలు పసిగట్టాయని తాను భావించడంలేదని చెప్పింది. వాస్తవం ఇది కాగా..తన రనౌట్ను సామాజిక మాధ్యమాల్లో తప్పుపడుతూ విమర్శించడంపై మిథాలీ ఆవేదన చెందింది.ప్రతి మహిళా క్రికెటరూ సెలెబ్రిటీనేఈ ప్రపంచకప్ భారత మహిళా క్రికెట్కు ఎంతో మేలు చేసిందని మిథాలీ చెప్పింది. ‘ప్రస్తుతం అభిమానులు మహిళల క్రికెట్ మ్యాచ్లను వీక్షించడమేకాదు వాటికి సంబంధించిన ప్రతి విషయాన్నీ గమనిస్తున్నా రు. అందువల్ల ఇప్పుడు మహిళా జట్టు ప్రతి క్రికెటర్ ఓ సెలెబ్రిటినే. జట్టులో తమ పాత్ర ఏమిటో వారందరికీ తెలుసు’ అని పేర్కొంది. ‘గతంలో ఒకరిద్దరిని తప్ప మిగిలిన మహిళా క్రికెటర్లను అభిమానులు గుర్తు పట్టేవారు కాదు. ఇప్పుడు ఆ పరిస్థితి మారడానికి కారణం అమ్మా యిలు అద్భుతంగా ఆడడమే. ఖ్యాతి అంతా వారిదే. ఇక ప్రపంచకప్ను ప్రత్యక్ష ప్రసారం చేసినందుకు ఐసీసీకి కృతజ్ఞతలు. ప్రత్యక్ష ప్రసారాలతో పరిస్థితిలో ఎంతో మార్పు వచ్చింది’ అని వివరించింది. ‘ఫైనల్కు భారీగా అభిమానులు హాజరవడం ప్రత్యేక అనుభూతి కలిగించింది. మహిళల మ్యాచ్కు ఆ స్థాయిలో ప్రేక్షకులు రావడం అదే తొలిసారి. వారిని మేం నిరాశ పరచలేదు. ఫైనల్ను ఏకపక్షం కానివ్వలేదు. ఇంగ్లండ్తో హోరాహోరీగా పోరాడాం’ అని గుర్తు చేసింది. ‘మహిళా క్రికెట్ను పురుషుల క్రికెట్తో పోల్చి చూడవద్దని ఈ సందర్భంగా అభిమానులను కోరుతున్నా. ఎందుకంటే మహిళా క్రికెట్కు దాని ప్రత్యేకతలు దానికి ఉన్నాయి’ అని వివరించింది.

mumbai : inglandtho gatha aadivaaram jarigina prapanchakap fainallo mithaliraj ranaut ayina teerupai soshal medialo vimarsalu velluvettaa ye. prati paruguu keelakamaina dasalo, vijayam ooristunna tarunamlo saakshaattu kepten ranaut kaavadam  jeerninchukoleni netijanlu..aamepai vimarsala jadiwa na kuripinchaaru. ayithe aa ranautpai mithali vivarana ichindi.  prapanchakaplo palgonna bhaarata brundam budhavaaram landannunchi mumbai cherukundi. bhaarata jattuku vimaanaasrayamlo paluvuru abhimaanulu ghanamgaa swaagatam palikaaru. anantaram mithali vilekarulatho matladindi. ee sandarbhamgaa aa ranaut, daanipai vimarsala parampara prastaavanaku vachindi. deenipai mithali maatlaadutuu ’poonam rauth nannu parugukosam pilichindi. ayithe naa boot spick maidaanamlo kuurukupooyi vegamgaa parugu teeyalekapoyaanu. sagam dooram vachesariki ee sanghatana jarigindi. phalitamgaa diving kosam kuudaa prayatnam cheyaleka nissaha yuralinayyanu’ ani vivarinchindi. tana boot spick alaa groundlo kuu rukupoyina vainaanni tv kemeralu pasigattaayani taanu bhavinchadamledani cheppindi. vaastavam idhi kaga..tana ranautnu saamaajika maadhyamaallo tappupadutuu vimarsinchadampai mithali aavedana chendindi.prati mahila kriketaruu selebrityneee prapanchakap bhaarata mahila kriketku entho melu chesindani mithali cheppindi. ‘prastutam abhimaanulu mahilala cricket myaachlanu veekshinchadamekaadu vaatiki sambandhinchina prati vishayaannii gamanistunna ru. anduvalla ippudu mahila jattu prati cricketer oo selebritine. jattulo tama paatra emito vaarandarikee telusu’ ani perkondi. ‘gatamlo okariddarini tappa migilina mahila cricketerlanu abhimaanulu gurtu pattevaaru kaadu. ippudu aa paristhiti maaradaaniki kaaranam amma yilu adbhutamgaa aadadame. khyati antaa vaaride. ika prapanchakapnu pratyaksha prasaaram chesinanduku iccc krutagnatalu. pratyaksha prasaaraalatoe paristhitilo entho maarpu vachindi’ ani vivarinchindi. ‘fainalku bhariga abhimaanulu hajaravadam pratyeka anubhooti kaliginchindi. mahilala myachku aa sthaayilo prekshakulu ravadam adhe tolisari. vaarini mem niraasa parachaledu. fainalnu ekapaksham kaanivvaledu. inglandtho horahoriga poradam’ ani gurtu chesindi. ‘mahila kriketnu purushula kriketto polchi chudavaddani ee sandarbhamgaa abhimaanulanu korutunna. endukante mahila kriketku daani pratyekatalu daaniki unnaayi’ ani vivarinchindi.